Tuju K-Clique

Mohd Azree Shah Awang Zamree, atau lebih dikenali dengan nama pentas Tuju K-Clique atau Azree Tuju (lahir 23 April 1996) ialah seorang penyanyi lelaki Malaysia. Beliau terkenal sebagai salah seorang ahli pengasas kumpulan hip hop Malaysia dari Sabah, K-Clique.

Kehidupan awal
Dilahirkan pada 23 April 1996 di Kampung Buang Sayang, Papar, Sabah dan merupakan anak sulung daripada 3 beradik, beliau berketurunan Melayu Brunei. 

Beliau menyambung pelajarannya di Politeknik Kota Kinabalu (PKK), namun berhenti kerana mengalami masalah dan Tuju pernah mencuba pelbagai pekerjaan, termasuk bekerja sebentar sebagai pencuci kereta.

Kerjaya

K-Clique

Tuju merupakan salah seorang ahli pengasas kumpulan rap, K-Clique sewaktu ditubuhkan pada 2014. Kumpulan ini antara lain disertai tujuh lagi ahli iaitu MK, Noki, Somean, KDeaf, FareedPF, Gnello dan NastyNas yang mana kesemua mereka berasal dari Kota Kinabalu, Sabah. Mereka meraih kejayaan komersial menerusi lagu "Mimpi" menampilkan duet bersama Alif Abdullah.

TujuLoca
Tuju bersama isterinya yang juga penyanyi, Loca B membentuk sebuah duo muzik yang mengambil nama pentas masing-masing sebagai nama kumpulan, iaitu TujuLoca. Sehingga kini, duo ini telah menghasilkan 3 single, iaitu "Naluri", "Empati" dan "Bintang".

Kerjaya solo
Di luar K-Clique, Tuju telah tampil sebagai artis undangan untuk ramai penyanyi seangkatannya, termasuk Naim Daniel yang mana beliau tampil dalam lagu "Adakah Engkau Menungguku". Beliau juga pernah terbabit dengan beberapa projek yang menggunakan khidmatnya sebagai penyanyi solo antaranya ialah lagu "X Missing U", duet bersama Faizal Tahir, Dayang Nurfaizah dan Yonnyboii yang berjaya mara ke Separuh Akhir Muzik Muzik 35.

Pada 19 Februari 2021, beliau melancarkan single solo pertamanya, "Jiwa Pusing" hasil ciptaan beliau bersama penerbit muzik dan pencipta lagu, Mingaling dari kumpulan Hip Hop MassMusic. Liriknya pula ditulis sendiri oleh Tuju dan berkisarkan mengenai luahan hati diri sendiri mengenai kehidupan.

Tuju turut menyumbangkan runut bunyi filem aksi 2021, J2: J Retribusi yang bertajuk "Ralit" menampilkan duet bersama Malik Abdullah. Album solo pertamanya, Tuju Untuk Kamu 18/19 dikeluarkan pada 31 Disember 2021, memuatkan sebanyak 7 lagu.

 2024–2025 
Selepas sepenuhnya keluar dari K-Clique pada 2022, Tuju menerbitkan album pertamanya, "Kissboy". Lagu pertama yang bertajuk "Aku Ingin" terbit pada September 2024. Pada Februari 2025, dia menerbitkan lagu "Gemetar Rentak Jiwa" bersama Ghidd dan Aphipapol.

Penampilan lain
Tuju merupakan salah seorang daripada 50 juri All Together Now Malaysia yang disiarkan di Astro Ria. Beliau juga telah dinobatkan sebagai pemenang tempat ketiga dalam rancangan realiti The Masked Singer Malaysia musim pertama.

Kehidupan peribadi
Beliau berkahwin dengan penyanyi, Loca B pada Mac 2021 dan dikurniakan seorang anak, yang dinamakan Bintang Aiko Mohd Azree Shah. Tuju juga mempunyai seorang anak tiri, Yusuf Alezander dari perkahwinan terdahulu isterinya.

Diskografi

 Album 

 Tajuk Butiran album Senarai runutTuju Untuk Kamu 18/19 Dikeluarkan: 31 Disember 2021
 Label: Black Hat Cat Records, Universal Music Malaysia
 Format: CD, muat turun digital 

Single 

K-Clique
+TahunJudulDirakamkan oleh2018"Lane Lain Line"Tuju, Noki, MK, Gnello, FareedPF, SoMean"Sah Tu Satu"Tuju, Noki, MK, Gnello, FareedPF, SoMean, NastyNas, KDeaf"Memorabilia" (feat. XNADS)Gnello, FareedPF"Licik"Tuju2019"Warna"Tuju, MK"Mimpi" (feat. Alif)Tuju, Noki, MK, Gnello, FareedPF, SoMean"Beg 2 Back"Tuju, Noki, MK, Gnello, FareedPF, SoMean, NastyNas, KDeaf"Kamu Okay"Noki, Gnello, NastyNas, KDeaf2020"Kitta Move"Tuju, Noki, MK, Gnello, FareedPF, SoMean, NastyNas, KDeaf"Merais"Tuju, Noki, MK, Gnello, FareedPF, SoMean, NastyNas, KDeaf"Pulang" (feat. AJ)MK, Gnello, SoMean2021"Sebelum/Paracetamol"Tuju, Noki, MK, Gnello, FareedPF, SoMean, NastyNas, KDeaf

Sebagai artis undangan/kolaborasi
+TahunJudul2019"Bal" (Tuju, MK, Caprice & Zynakal)"BossKu" (MeerFly feat. Tuju, Somean & MK)"Adakah Kau Menungguku" (Naim Daniel feat. Tuju)2020"X Missing U" (Tuju bersama Faizal Tahir, Dayang Nurfaizah & Yonnyboii)"Ulang Tahun" (AJ feat. Tuju)"Empati" (TUJULOCA)"Tak Tahu" (Harith Zazman feat. TUJULOCA)2021 "Veto" (DJ CZA, TUJULOCA & MK)2025 "Golden Dust" (Ian J, Benzooloo, Zynakal, TUJULOCA, & Ezly Syazwan)

Sebagai penyanyi solo
+ Tahun Judul Catatan 2021 "Jiwa Pusing"  "Ralit" (ft. Malik Abdullah) OST J2: J Retribusi

Filemografi

Televisyen
 Tahun Tajuk Peranan Saluran TV Catatan 2020 The Masked Singer Malaysia (musim 1) Orang Utan Astro Warna Pemenang tempat ketiga 2021 Famili Duo (musim 1) Dirinya sendiri TV3 Peserta, bersama Loca B All Together Now Malaysia Astro Ria Juri

Rujukan

Pautan luar


Kategori:Kelahiran 1996
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Sabah
Kategori:Orang Malaysia berketurunan Brunei
Kategori:Penyanyi lelaki Malaysia